**Ruth Huimerind** (sündinud 29. veebruaril 1956 Pärnus) on eesti disainer, fotograaf ja plakatikunstnik.

Elu
---

Ruth Huimerind sündis 1956. aastal Pärnus. Ta lõpetas 1974. aastal Pärnu 1. Keskkooli ja 1980. aastal Eesti NSV Riikliku Kunstiinstituudi disainerina (tööstuskunsti erialal). 

> „Olen saanud suhteliselt range kasvatuse. Ema käis Lenderi gümnaasiumis, kus kõik oli nii nagu peab. Ja ka ristiema oli mul üks Pärnu legendaarsemaid õpetajaid. Selline eestiaegne proua. Õudselt range. Aga just sellepärast õpetas ta kõige paremini inglise keelt. Oli kohe nagu vana nõid ise. Temaga ei saanudki teistmoodi kui et pidi õppima. Tegi iga päev kontrolltöid ja ladus iga päev päevikusse kahtesid.
> 
> 
> Nii et jah, kord oli meil majas ning ausus oli au sees. Samas see elu, mis seal ümber käis, oli jube huvitav. Salongi peeti ja loeti raamatuid."
> 
> 
>  – Ruth Huimerind, Õhtuleht, 3. juuni 2006
> 
>

Isiklikku
---------

Tema abikaasa on arhitekt Jaak Huimerind.

Looming
-------

1980. aastatel tegi ta nn "siniseid plakateid". Selle ja ka hilisema perioodi plakateid on reprodutseeritud maailma tippgraafikat esindavates väljaannetes Graphis Poster Annual (Šveits), Novum Gebrauchsgraphic (Saksamaa), Communication Arts (Kanada) ja Idea (Jaapan).

1990. aastate alguses hakkas ta tegutsema stilisti ja fotograafina. Tema pildistatud fotolavastusi on iseloomustanud ehte- moe- ja fotokunstnik.

1990. aastate lõpus lisandus uue tegevusvaldkonnana raamatukujundus, mis on tänaseni kunstniku lemmikeelistusi fotograafia kõrval.

> „Ruth Huimerind armastab ilu, vanu asju ja mängu. Tema töödes kajastuv mänguilu annab aimu graafilise disaineri viimse detailini läbikomponeeritud taotlustest, olgu tegu postkaardi või raamatukujundusega."
> 
> 
>  – Jaanus Kulli, Õhtuleht, 3. juuni 2006
> 
> 

 Ruth Huimerinna suuremõõtmelisi fotosid leidub nii elu- kui ka emtiruumides Eestis ja välismaal. Kõigile vaatamiseks on need üleval näiteks vinoteegis Musi, pesufirma Linette esinduskauplustes ning köögimööblit müüvas Perfetto Stuudios. Büroodest võib esile tuua arhitektuuribüroo Studio Paralleel, meediaagentuuri Mediapool, sisekujundusbüroo Pink ja paberifirma MAP. Fotod on kaunistanud ka Eesti Televisiooni "Terevisiooni" stuudiot.

> „Huimerind on ühtlasi fotokunstnik, kel on hea vaist pakkuda välja eripäraseid vaatenurki, põnevaid nüansse, mida looritab naiselik elegants ja suursugusus. Teda paeluvad erilised naismodellid, kelles on midagi kummalist ja ebamaist.
> 
> 
> Talvel ja pimedamal perioodil tegeleb Huimerind arvuti taga erinevate kujundustöödega. Kuid kui saabumas on soojem ja valgusrikkam periood, asub ta fotograafia alal kogunenud ideid ellu viima. Talle meeldib loomulik valgus ning sellest tekkivad varjud ja värvidemäng."
> 
> 
>  – Singrid Suu, Äripäev, 27. veebruar 2004
> 
>

Publikatsioonid
---------------

1. Catharine Fishel MASTERING MATERIALS, BINDINGS, & FINISHES. The Art of Creative Production. Rockport Publishers, USA, 2007
2. THE BEST OF BROCHURE DESIGN 8. Rockport Publishers, USA, 2005
3. SEASONAL POSTCARD COLLECTION. PIE Books, Japan, 2005
4. EUROPEAN COOKERY BOOK. Haque, Netherlands, 2004
5. 1000 GREETINGS: Creative Correspondence Designed for all Occasions. Rockport Publishers, USA, 2004
6. IDEAS UNBOUND. Unique Ideas Uniquely Expressed. PIE Books, Japan, 2003
7. ESTONIA. Estonian Ministry of Foreign Affairs, Tallinn, 2003
8. POLITICAL POSTERS IN CENTRAL AND EASTERN EUROPE 1945–95. Signs of the times. Manchester University Press, UK, 1999
9. NEW POSTCARD GRAPHICS – Seasonal Announcements. PIE Books, Japan, 1999
10. EFFECTIVE SALES CATALOG DESIGN. PIE Books, Japan, 1999
11. GRAPHIS POSTER '91. Graphis Press Corp. Switzerland
12. GRAPHIS POSTER '90. Graphis Press Corp. Switzerland

Näitused
--------

1. 1981, 1984, 1987, 1990 – Baltic Poster Triennial, Kiga
2. 1988, 1990, 1994 – International Poster Biennale, Warsaw
3. 1988 – Estonian Festival (Melbourne, Australia)
4. 1989, 1991, 1993 – Lahti Poster Biennale
5. 1990, 1994, 1996, 1998, 2000 – Biennale of Graphic Design, Brno
6. 1992, 2000 – International Biennale of Graphic Design, Moscow
7. 1994 – Recontres internationales des arts graphiques des Chaumont

Tunnustus
---------

1. 1985 – Award, Section of Young Artists of Esson
2. 1987 – Grand Prix, Baltic Poster Triennia
3. 1988 – Diploma of International Congress of Advertising in Vilinius
4. 1988 – Yearly Award, Estonian Youth Organization
5. 1990 – Special Award, Biennale of Graphic Design, Brno
6. 1992 – Honorable Mention, International Biennale of Graphic Design, Moscow
7. 2000 – Brochure Award, International Biennale of Graphic Design, Moscow

Muu
---

1. 1993-present – Member of Estonian Graphic Designers' Union

Viited
------

1. ↑  "Ruth Huimerind". Originaali arhiivikoopia seisuga 9. juuni 2019.
2. ↑  "Ruth Huimerind". Originaali arhiivikoopia seisuga 9. juuni 2019.

Välislingid
-----------

* Ruth Huimerinna galerii